Румен Ченков
Въпрос към Левски

chitanka.info

Да беше жив, какво би казал ти

за туй, че твоят лик е по площадите?

За туй, че калят твоите мечти

и с името ти хранят днес омразата?

Ти знаеш кървавия кръст на роба

и мрачните бесилки на тирана,

и писъците женски в тъмна доба,

и не една девица поругана.

Но ти се бори не заради вярата

и не прокълна всеки мюсюлманин.

Живя за всички и умря за правдата!

За святата идея — да сме равни!

8 януари 1990 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.